**Zmluva o dielo**

**uzatvorená v zmysle § 536 a nasl. Obchodného zákonníka**

**I. Zmluvné strany**

**Zhotoviteľ:**

Sídlo:

IČO:

IČ DPH:

DIČ:

Bankové spojenie:

IBAN:

Zapísaný:

Zastúpený:

(ďalej len „Zhotoviteľ“)

a

**Objednávateľ: LYCOS – Trnavské Sladovne, spol. s r.o.**

Sídlo: Sladovnícka 15, 917 01 Trnava

IČO: 35 782 803

IČ DPH: SK2020277545

DIČ: 2020277545

Bankové spojenie: UniCredit Bank Czech Republic and Slovakia, a.s.

IBAN: SK6511110000006618688019

Zapísaný: Okresného súdu Trnava, oddiel: Sro, vložka 13512/T

Zastúpený: Ing. Martin Mäsiar, konateľ

(ďalej len „Objednávateľ“)

**II. Zhotovenie diela**

1. Zhotoviteľ sa zaväzuje zrealizovať dielo s názvom **„Automatizácia obracačov PH vrátane automatizovanej vymáčky jačmeňa na linku PH“** v súlade sPrílohou č. 1 Špecifikácia predmetu zmluvy/Návrh na plnenie kritéria, ktorá tvorí neoddeliteľnú súčasť tejto Zmluvy o Dielo (ďalej len ZoD) a podkladmi špecifikovanými v rámci zadania pre výber Zhotoviteľa a to:

Technická správa Automatizácia klíčiarne PH, Technická správa PH elektro, Výkresová dokumentácia, Výkresová dokumentácia\_2019032-TS00, Výkresová dokumentácia\_2019032-001.

1. Objednávateľ sa zaväzuje dielo podľa bodu 1. prevziať a zaplatiť za podmienok tejto ZoD.

**III. Čas plnenia**

1. Odovzdanie priestorov pre montáž technológie: na základe výzvy na odovzdanie a prevzatie priestorov pre montáž technológie od Objednávateľa je Zhotoviteľ povinný prevziať priestory pre montáž technológie do 10 kalendárnych dní odo dňa doručenia tejto výzvy.
2. Kompletné dodanie vrátane montáže, nastavenia, programovania a skúšobnej prevádzky: **do 13 mesiacov od prevzatia priestorov pre montáž technológie.**

**IV. Cena**

1. Celková cena je stanovená na základe predloženej ponuky ako súčasť výberu dodávateľa a podľa priloženej špecifikácie, ktorá je neoddeliteľnou súčasťou tejto ZoD ako Príloha č.1 Špecifikácia predmetu zmluvy/Návrh na plnenie kritéria a zároveň v súlade s podkladmi uvedenými v článku II. bod 1. Uvedená celková cena diela je konečná.

Celková cena bez DPH: ..................... €

DPH 20 %. ..................... €

Celková cena vrátane DPH: ..................... €

Slovom: ................................................................................eur bez DPH

1. Cena naviac prác vyžiadaných Objednávateľom počas realizácie sa určí primerane podľa § 549 OZ, pričom vykonanie naviac prác ako aj ich cenu zmluvné strany záväzne upravia v písomnom dodatku k tejto zmluve na základe odsúhlasenia oboma zmluvnými stranami.

**V. Fakturácia a platobné podmienky**

1. Zhotoviteľ má nárok na zaplatenie zálohy **vo výške 20 % z celkovej ceny diela bez DPH** na základe vystavenej predfaktúry, ktorú má právo Zhotoviteľ vystaviť najskôr v deň prevzatia priestorov pre montáž technológie.
2. Zhotoviteľ má nárok na doplatenie celkovej ceny za dielo na základe vystavenej záverečnej faktúry, v ktorej zúčtuje zálohu, po kompletnom dodaní diela v súlade s prílohou č.1 tejto ZoD.
3. Splatnosť faktúr vystavených Zhotoviteľom je do 60 kalendárnych dní odo dňa jej doručenia Objednávateľovi, a to výlučne bezhotovostným prevodom na účet Zhotoviteľa uvedený v tejto ZoD.
4. Faktúry musia obsahovať náležitosti podľa platných právnych predpisov a tejto ZoD. Prílohou záverečnej faktúry vystavenej Zhotoviteľom musí byť písomný protokol o kompletnom dodaní diela. Faktúry budú doručené Objednávateľovi v 4 origináloch.
5. V prípade, že doručené faktúry nebudú vystavené správne, je Objednávateľ oprávnený predmetnú faktúru vrátiť. Zhotoviteľ je povinný vystaviť novú faktúru a doručiť ju Objednávateľovi s uvedením novej lehoty jej splatnosti.
6. Zhotoviteľ zároveň vyhlasuje, že v prípade, ak mu zákon o DPH ukladá povinnosť zaplatiť DPH, nemá akýkoľvek úmysel nezaplatiť DPH vzťahujúcu sa k predmetu plnenia podľa tejto ZoD, alebo úmysel krátiť túto DPH, či prípadne vylákať daňovú výhodu, a nemá úmysel dostať sa do postavenia, kedy túto DPH nebude môcť zaplatiť.

**VI. Zhotovenie a odovzdanie diela**

1. Zhotoviteľ si splní povinnosť vykonať dielo riadnym ukončením a odovzdaním diela Objednávateľovi na základe písomného protokolu o odovzdaní a prevzatí diela. Pre ukončenie a odovzdanie diela platia ustanovenia § 554 ods. 1, 3 a 5 a § 555 OZ, pokiaľ nie je v tejto ZoD upravené inak.
2. Zhotoviteľ dodáva veci na vykonanie diela postupne v poradí a termínoch podľa dohody s Objednávateľom tak, aby nedošlo k narušeniu hladkého chodu výrobnej linky a kvality výroby za spolupôsobenia Objednávateľa podľa článku VII. tejto zmluvy.

**VII. Spolupôsobenie Objednávateľa**

1. Objednávateľ odovzdá Zhotoviteľovi priestory k zahájeniu prác do 10 kalendárnych dní po doručení výzvy na odovzdanie a prevzatie priestorov pre montáž technológie Zhotoviteľovi.
2. Pripravenosťou priestorov na montáž zo strany Objednávateľa sa rozumie vytvorenie 6 hodinového časového priestoru na každej z dráh linky „Posuvná hromada“ za deň. Žiadosť dodávateľa na vytvorenie takéhoto časového priestoru musí Zhotoviteľ doručiť Objednávateľovi minimálne 9 dní vopred.
3. Omeškanie Objednávateľa s prevzatím riadne zhotoveného diela je omeškaním Objednávateľa podľa § 370 OZ s dôsledkami podľa § 371 až § 373 OZ. Objednávateľ preberá dielo aj s prípadnými drobnými nedorobkami, ktoré nebránia riadnemu využívaniu diela, ak sa ich Zhotoviteľ zaviaže v Protokole o odovzdaní a prevzatí diela odstrániť v primeranej lehote (maximálne však 7 dni). V prípade, ak Objednávateľ podľa Protokolu o odovzdaní a prevzatí diela prevezme dielo s vadami, je Objednávateľ oprávnený uplatniť zádržné právo k sume vo výške 10 % z ceny diela (bez DPH) až do odstránenia zistených vád.
4. Objednávateľ v rámci zaistenia bezpečnosti prác zabezpečí oboznámenie pracovníkov Zhotoviteľa pred začatím prác s bezpečnostnými predpismi pre prevádzku na mieste montáže.

**VIII. Nebezpečie škody a výhrada vlastníctva**

1. Objednávateľ nadobúda vlastnícke práva k predmetu zmluvy po jeho dodaní, inštalácii a úhrade v súlade s platobnými podmienkami v tejto ZoD.
2. Nebezpečie škody na predmete plnenia prechádza na Objednávateľa dňom jeho protokolárneho odovzdania a prevzatia v mieste plnenia.
3. Zhotoviteľ prehlasuje, že všetok materiál, ktorý bude použitý na vykonanie diela, je výlučným vlastníctvom Zhotoviteľa.

**IX. Odstúpenie od zmluvy a zrušenie zmluvy**

1. Objednávateľ je oprávnený od tejto zmluvy odstúpiť, ak:
2. Zhotoviteľ vstúpi do likvidácie, na jeho majetok bude vyhlásený konkurz, reštrukturalizácia, bude zahájené exekučné konanie a pod.,
3. Zhotoviteľ zmení parametre zariadení, ktorých použitie nebolo vopred odsúhlasené Objednávateľom,
4. Zhotoviteľ bez písomného súhlasu Objednávateľa postúpi práva a záväzky z tejto zmluvy na tretiu osobu,
5. Zhotoviteľ je v omeškaní s dodaním diela podľa tejto zmluvy o viac ako 60 dní,
6. Zhotoviteľ vykoná zmenu pri plnení tejto ZoD bez predchádzajúceho písomného súhlasu Objednávateľa,
7. vzniknú nepredvídané okolnosti na strane Zhotoviteľa, ktoré zásadne zmenia podmienky plnenia tejto ZoD a súčasne sa nejedná o okolnosti vylučujúce zodpovednosť Zhotoviteľa,
8. je preukázané porušenie právnych predpisov SR a ES v rámci realizácie aktivít tejto ZoD súvisiacich s činnosťou Zhotoviteľa,
9. Zhotoviteľ poskytne nepravdivé alebo zavádzajúce informácie alebo neposkytne informácie požadované Objednávateľom alebo neposkytne informácie v súlade s podmienkami tejto ZoD,
10. Zhotoviteľ je oprávnený od tejto zmluvy odstúpiť, ak:
11. Objednávateľ vstúpi do likvidácie, na jeho majetok bude vyhlásený konkurz, reštrukturalizácia, bude vyhlásené exekučné konanie,
12. Objednávateľ neposkytne Zhotoviteľovi spolupôsobenie dohodnuté v tejto ZoD ani v dodatočne primeranej lehote a toto neposkytnutie spolupôsobenia zmarí Zhotoviteľovi možnosť vykonať plnenie podľa tejto ZoD,
13. vzniknú nepredvídané okolnosti na strane Objednávateľa, ktoré zásadne zmenia podmienky plnenia tejto ZoD a súčasne sa nejedná o okolnosti vylučujúce zodpovednosť Objednávateľa,
14. je preukázané porušenie právnych predpisov SR a ES v rámci realizácie aktivít tejto ZoD súvisiacich s činnosťou Objednávateľa.

**X. Záručné podmienky**

1. Pre zodpovednosť za vady platia v plnom rozsahu ustanovenia OZ, pokiaľ nie je v tejto ZoD upravené inak.
2. Záručná doba na dielo je 12 mesiacov na všetky zariadenia a montáže uvedené v špecifikácii podľa prílohy č.1 k tejto ZoD.
3. Záručná doba je platná pri dodržaní všetkých servisných prehliadok predpísaných výrobcom zariadení a revízii v zmysle platnej legislatívy SR. Zhotoviteľ sa zaväzuje nastúpiť na záručnú opravu do 6 hod od jej telefonického nahlásenia Objednávateľom a zrealizovať ju do 24 hod od jej nahlásenia.
4. V prípade, ak v uvedenej lehote nedôjde k odstráneniu reklamovaných vád, Objednávateľ je oprávnený vady diela odstrániť v plnom rozsahu na náklady a nebezpečenstvo škody Zhotoviteľa, čím nie sú dotknuté ostatné nároky Objednávateľa vyplývajúce mu z tejto ZoD.
5. Zhotoviteľ neručí za vady, ktoré vznikli nesprávnym skladovaním, neodbornou montážou (ak ju sám nevykonal), a neautorizovanými zásahmi do konštrukcie predmetu plnenia v záručnej lehote.

**XI. Sankcie**

1. V prípade omeškania Zhotoviteľa s odovzdaním diela alebo s odstránením vád zistených pri prevzatí diela alebo uplatnených Objednávateľom v záručnej lehote, zaplatí Zhotoviteľ Objednávateľovi zmluvnú pokutu v rozsahu 0,05 % z ceny diela za každý deň omeškania.
2. V prípade omeškania Objednávateľa s prevzatím riadne zhotoveného diela alebo s úhradou faktúr Zhotoviteľa, zaplatí Objednávateľ zhotoviteľovi zmluvnú pokutu v rozsahu 0,05 % dlžnej sumy za každý deň omeškania s úhradou.
3. Okolnosti vylučujúce zodpovednosť podľa § 374 OZ nemajú vplyv na povinnosť zaplatiť pokutu.
4. Zmluvné strany sa dohodli, že zmluvnou pokutou dohodnutou v tejto zmluve, nie je vylúčený nárok na náhradu škody, a to ani v prípade, ak presahuje výšku zmluvnej pokuty.
5. Ak Zhotoviteľ nezrealizuje dielo, tak ako je uvedené v Prílohe č. 1 „Špecifikácia predmetu zmluvy/ Návrh na plnenie kritérií“ ZoD a podkladoch uvedených v článku II. bod 1. resp. svojvoľne zmení bez súhlasu Objednávateľa akýkoľvek technický, výkonnostný, alebo iný parameter dodaných zariadení má Objednávateľ právo na zmluvnú pokutu vo výške 35 % z celkovej hodnoty príslušného diela uvedeného v Prílohe č. 1 a podkladmi uvedenými v článku II. bod 1., ktoré boli súčasťou výberu zhotoviteľa, čo predstavuje náhradu škody Objednávateľa vyplývajúcu z nezískania resp. neschválenia výdavkov prostredníctvom nenávratného finančného príspevku Ministerstvom hospodárstva SR.

**XII. Spoločné ustanovenia**

1. Záväzok Zhotoviteľa: strpieť výkon kontroly/auditu/overovania súvisiaceho s dodávaným tovarom,prácami a službami, a to kedykoľvek počas trvania platnosti a účinnosti Zmluvy o poskytnutí NFP na to oprávnenými osobami a záväzok poskytnúť týmto osobám všetku potrebnú súčinnosť.
2. Zhotoviteľ a Objednávateľ sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou/auditom/overovaním a to v lehote stanovenej Objednávateľom.
3. Zhotoviteľ je povinný poskytnúť súčinnosť pri vykonávaní finančnej kontroly vnútorného auditu a vládneho auditu orgánov štátnej správy v zmysle zák. č. 502/2001 Z. z..

**XIII. Záverečné** **ustanovenia**

1. Záväzky zmluvných strán, vyplývajúce z tejto ZoD sa riadia slovenským obchodným právom.
2. ZoD nadobúda platnosť dňom podpisu oboma zmluvnými stranami a účinnosť dňom doručenia výzvy na odovzdanie a prevzatie priestorov pre montáž technológie Zhotoviteľovi.
3. ZoD a jej predmet je dôverný a nesmie byť bez súhlasu zmluvnej strany použitý na iné účely než na vykonanie diela.
4. ZoD možno meniť iba písomnými dodatkami, podpísanými oprávnenými zástupcami oboch zmluvných strán. Dodatok k tejto ZoD je možné uzatvoriť výhradne písomnou formou po odsúhlasení obidvoma zmluvnými stranami a v súlade s § 18 a zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení a súhlasom poskytovateľa nenávratného finančného príspevku v prípade potreby.
5. Zhotoviteľ prehlasuje, že pri plnení tejto ZoD bude využívať kapacity, resp. zdroje nasledovných subdodávateľov:

|  |  |  |  |  |  |  |  |
| --- | --- | --- | --- | --- | --- | --- | --- |
| Obchodný názov subdodávateľa | Predmet subdodávky | Rozsah subdodávky (%) | Adresa sídla | IČO, DIČ, IČ DPH | Osoba oprávnená konať za subdodávateľa | | |
| Meno a priezvisko | Adresa | Dátum narodenia |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

Zmluvné strany sa dohodli, že ak v priebehu plnenia ZoD dôjde k zmene subdodávateľa, Zhotoviteľ je povinný oznámiť Objednávateľovi skutočnosť, že dôjde k zmene subdodávateľa. Tento nový budúci subdodávateľ musí spĺňať podmienky účasti týkajúce sa oprávnenia dodávať časť diela, ktoré zabezpečuje a nesmú u neho existovať dôvody na vylúčenie z procesu zadávania zákazky. Oprávnenie dodávať tovar sa preukazuje k tej časti zákazky, ktorú má subdodávateľ plniť. Oznámenie o plánovanej zmene subdodávateľa musí Zhotoviteľ predložiť Objednávateľovi ešte pred tým, ako k zmene subdodávateľa dôjde. Ak takýto budúci subdodávateľ nespĺňa v tomto bode uvedené podmienky, nemôže byť pri plnení ZoD subdodávateľom.

Subdodávatelia musia postupovať podľa zákona č. 315/2016 Z.z. v prípade, ak majú povinnosť zapisovať sa do registra partnerov verejného sektora.

1. ZoD je zhotovená v 4 exemplároch, 3 pre obe Objednávateľa a 1 pre Zhotoviteľa.
2. Zmluvné strany sa dohodli, že doručovanie písomností vyplývajúcich z tejto ZoD bude vykonávané osobne alebo poštou ako doporučená zásielka. Písomnosti, ktoré sa budú doručovať osobne alebo poštou ako doporučená zásielka, doručuje jedna zmluvná strana druhej zmluvnej strane na adresu sídla uvedenú v záhlaví tejto ZoD. Ak nie je možné doručiť adresátovi písomnosť na túto adresu a/alebo ak pošta písomnosť vrátila odosielateľovi ako nedoručiteľnú zásielku a/alebo ak ju adresát písomnosti odmietol prevziať, považuje sa za deň doručenia písomnosti tretí (3.) deň po tom, čo bola písomnosť odoslaná adresátovi písomnosti doporučene na jeho adresu sídla uvedenú v záhlaví ZoD. Účinky doručenia nastávajú aj vtedy, ak sa o tom adresát písomnosti nedozvedel. Ak sa zmení adresa niektorej zo zmluvných strán, je táto zmluvná strana povinná druhej zmluvnej strane písomne oznámiť novú adresu bez zbytočného odkladu. V prípade nesplnenia tejto povinnosti sa doručuje na adresy uvedené v záhlaví tejto ZoD, pokiaľ z obchodného registra nevyplýva iná adresa.

Dátum: ................................ Dátum: ................................

Za Zhotoviteľa : Za Objednávateľa :

.................................................................... ........................................................................

Ing. Martin Mäsiar

LYCOS – Trnavské sladovne, spol. s r.o.

konateľ spoločnosti

Príloha k ZoD:

Príloha č. 1 – Špecifikácia predmetu zmluvy/ Návrh na plnenie kritéria